
Συμπληρώνονται  αυτές  τις  μέρες  23  χρόνια  από  το  θάνατο  του  στρατηγού 
Γρίβα,  αρχηγού  και  ιδρυτή  της  ΕΟΚΑ  “Β".  Θα  νόμιζε  κανείς  ότι  το  διάστημα  που 
διέρρευσε  θάταν  αρκετό  ώστε  να  ξεθωριάσει  στη  μνήμη  του  λαού  η  δράση  της 
ΕΟΚΑ  “Β"  και  του  αρχηγού  της.  Μια  δράση  που  έφερε  το  πραξικόπημα  που 
ανεξίτηλα  άφησε  το  αντιδημοκρατικό  του  στίγμα  στο  σώμα  της  πατρίδας  μας  και  που 
ταυτόχρονα  δημιούργησε  τις  προϋποθέσεις  της  εισβολής,  της  οποίας  τα 
αποτελέσματα  δεν  μπορεί  ακόμα  κανείς  να  ξέρει,  πότε  θα  ανατεθούν. 

Κι'αντί  οι  κυβερνώντες  να  αφήσουν  να  ξεθωριάσουν  οι  πιο  οδυνηρές  μνήμες 
της  σύγχρονης  κυπριακής  ιστορίας,  όχι  μόνο  τις  αναβιώνουν  με  τις  κατά  συρροήν 
αποφάσεις  τους  αλλά  και  βάναυσα  να  προκαλέσουν  καταφέρνουν  με  την  ανέγερση 
μνημείου  του  αρχηγού  της  ΕΟΚΑ  “Β”. 

Δεν  είναι  νοητό  να  θυμάται  κανείς  τη  μισή  μόνο  ιστορία.  Η  ζωή '  των 
ανθρώπων  σφραγίζεται  με  όλα  όσα  έχουν  κάνει  αλλά  πιο  πολύ,  με  αυτά  που 
κλείνουν  το  κεφάλαιο  της  ζωής  τους.  Ο  στρατηγός  Πεταίν,  ο  πιο  δοξασμένος  ίσως'' 
από  τους  νικητές  του  1918,  έρχεται  στη  μνήμη  των  Γάλλων  και  κρίνεται  για  τη 
συμμετοχή  του  στη  Κυβέρνηση  του  νίοίτγ,  μια  συμπεριφορά  που  αμαύρωσε  τη 
λαμπρή  εικόνα  που  δημιούργησε  το  1918.  Έτσι  και  η  δράση  του  Γρίβα,  δεν  μπορεί 
να  μας  έρχεται  στη  μνήμη  επιλεκτικά  αν  και  στην  περίπτωσή  του,  με  μια  πιο 
ενδελεχή  εξέταση  των  ιστορικών  δεδομένων,  δεν  θα  απομείνουν  περιθώρια· 
διάσωσης  της  μνήμης  τξ>υ  ούτε  και  με  την  επιλεκτική  προσέγγιση  που  ακολουθούν  οι 
θιασώτες  του. 

Ο  ανατιναγμένος  αστυνομικός  σταθμός  της  Άχνας  και  η  κατοχή  του  37%  της 
χώρας  μας  από  την  Τουρκία,  αποτελούν  ζωντανά  μνημεία  της  δράσης  και  των 
κατορθωμάτων  του  Γ ρίβα,  ώστε  να  παρέλκει  οποιαδήποτε  ενέργεια  επίκλησης  της 
μνήμης  του. 

Εκείνο  που  πιο  πολύ  έχει  σημασία  στη  ζωή  των  ανθρώπων  είναι  το  πώς 
τελειώνουν  τη  ζωή  τους  κι  όχι  το  πώς  την  αρχίζουν. 

Οι  οσοιδήποτε  ψήφοι  της  αμαρτωλής  ακροδεξιάς,  δε  θάπρεπε  νάταν  αρκετοί 
για  τη  φαλκίδευση  της  ιστορία  της  χώρας  μας,  το  να  τιμάται  δε  ο  Γρίβας  από  το 
Κράτος,  που  ο  ίδιος  έπληξε  και  προσπάθησε  να  αφανίσει,  είναι  τραγελαφικό  αν  όχι 
τραγικό. 

